বিশ্বকাপ চলাকালে রাশিয়ায় গুরুতর সমস্যা হয়ে উঠতে পারে বর্ণবাদের ইস্যু। যে বিষয়ে এ দেশের কুখ্যাতি বিশ্বজোড়া। গত মাসে সেন্ট পিটার্সবার্গে এক প্রীতি ম্যাচে এক দল রুশ দর্শক কয়েকজন ফরাসি ফুটবলারকে ‘বানর’ বলে বর্ণবিদ্বেষমূলক মন্তব্য করেছিলেন। সমর্থকদের অপরাধের শাস্তি হিসেবে রাশিয়ার ফুটবল ইউনিয়নকে সাড়ে ৩৮ হাজার ডলার জরিমানা দিতে হয়। এ ঘটনার পর ফুটবলবিশ্বে ঝড় ওঠে। এমনকি এই প্রশ্নও ওঠে, রাশিয়ায় বিশ্বকাপে বর্ণবিদ্বেষের আগুন জ্বলে উঠবে না তো?